Theo Bos

Theo Bos (s. 22. elokuuta 1983 Hierden, Alankomaat) on alankomaalainen maantie- ja ratapyöräilijä. Bos voitti olympiahopeaa ratapyöräilyn eräajossa vuoden 2004 kesäolympialaisissa Ateenassa. Lisäksi Bos on voittanut viisi maailmanmestaruutta ja kaikkiaan kolmetoista MM-mitalia ratapyöräilyssä. Hän on pikaluistelija Jan Bosin veli ja asuu Alkmaarissa. Bos voitti ensimmäisen ratapyöräilyn maailmanmestaruutensa 18-vuotiaana junioreiden maailmanmestaruuskilpailuissa 1 000 metrillä. Samana vuonna hän aloitti uransa ammattilaispyöräilijänä. == Ammattilaisura == === Ratapyöräily === Bos voitti hopeaa ratapyöräilyn eräajossa Ateenan olympialaisissa 2004. Hän voitti saman vuoden ratapyöräilyn maailmanmestaruuskilpailuissa eräajon kultamitalin ja sai pronssia kilometrin aika-ajossa. Seuraavana vuonna hän voitti maailmanmestaruuden kilometrin aika-ajossa ja sai hopeaa joukkuesprintissä. Vuoden 2006 maailmanmestaruuskilpailuissa Bos voitti eräajon ja keirin- kilpailun. Seuraavana vuonna hän voitti maailmanmestaruuden eräajossa ja sai hopeaa keirinissä. Hän saavutti MM-pronssia joukkuesprintissä 2008 ja pariajossa (madison) 2011. Hän sai MM-hopeaa kilometrin aika-ajossa 2016 ja 2019, joukkuesprintissä 2017 sekä MM-pronssia kilometrin aika-ajossa 2018. 16\. joulukuuta 2006 Bos teki 200 metrin maailmanennätyksen maailmancupin osakilpailussa Moskovassa. Hänen aikansa oli 9,772 s (tietokone antoi aluksi virheellisesti ajaksi 9,086 s) ja hän rikkoi kanadalaisen Curt Harnettin nimissä 11 vuotta olleen maailmanennätyksen. 5 päivää tämän jälkeen Bos valittiin Alankomaiden vuoden urheilijaksi. Ranskalainen Kévin Sireau rikkoi Bosin ennätyksen 29. toukokuuta 2009 ajalla 9,65 s. === Maantiepyöräily === 19\. huhtikuuta 2009 Bos joutui osalliseksi huomiota herättäneeseen kolariin Turkin ympäriajon viimeisellä etapilla. Kolari tapahtui alle 800 metrin päässä maalista, kun Bos ilmeisesti tarttui kilpailun lopulta voittanutta Daryl Impeytä vasemmasta olkapäästä. Impey kaatui vasemmalle reitin varrella olleisiin aitoihin. Bos myönsi työntäneensä Impeytä, mutta sanoi syyksi sen, että Impey ajoi häntä kohti ja hän oli jo lähellä aitaa. Bos hylättiin ja hän sai sakon. 1. toukokuuta 2009 kansainvälinen pyöräilyliitto katsoi Bosin tehneen haittaa pyöräilyn maineelle ja edulle. Bos joutui UCI:n kurinpitotoimikunnan kuultavaksi, joka totesi hänet syylliseksi sääntörikkomukseen. Bos sai rangaistuksena kilpailukiellon ajalle 15. elokuuta - 1\. syyskuuta 2009. Kaudelle 2010 Bos siirtyi Cervélo TestTeam -joukkueeseen, jossa kilpaili samaan aikaan myös Ranskan ympäriajon voittaja Carlos Sastre. Bosia pidettiin lisäyksenä joukkueen kiriajajiin. Hän kilpaili useissa pienemmissä kilpailuissa, ja osallistui lisäksi Pariisi-Roubaix- kilpailuun ja Espanjan ympäriajoon. Vuosina 2011–2014 Bos kilpaili Rabobank- tallissa ja sen seuraajassa, Belkin Pro Cycling Teamissa. Kauden 2011 ensimmäisen voittonsa hän sai Omanin ympäriajon ensimmäisellä etapilla. Kaudella 2012 Bos voitti Turkin ympäriajon ensimmäisen ja viimeisen etapin. Molemmilla etapeilla tapahtui kolareita jotka karsivat loppukiriin osallistuneita ajajia. Ensimmäisen UCI World Tour -tason voittonsa hän saavutti Eneco Tourin kolmannella etapilla 2012. Kausilla 2015–2016 Bos edusti eteläafrikkalaistallia, aiemmalta nimeltään MTN Qhubeka, sittemmin Dimension Data. == Saavutuksia == Lähteet: Cycling Archives === Ratapyöräily === ;2001 :Nuorten MM-kilpailut, kultaa 1 km aika-ajossa ;2002 :Alle 23-v. EM-kilpailut, kultaa keirinissä, hopeaa 1 km aika-ajossa ja eräajossa :Alankomaiden- mestaruus (miehet) eräajossa ja keirinissä ;2003 :Alle 23-v. EM-kilpailut, kultaa 1 km aika-ajossa ja eräajossa, hopeaa keirinissä :Alankomaiden- mestaruus (miehet) 1 km aika-ajossa, eräajossa ja keirinissä ;2004 :MM- kilpailut, kultaa eräajossa, pronssia 1 km aika-ajossa :Maailmancup, Moskova, voitto 1 km aika-ajossa :Olympialaiset, hopeaa erajossa :Alankomaiden- mestaruus eräajossa ja keirinissä ;2005 :Maailmancup, Sydney, voitto eräajossa ja keirinissä :MM-kilpailut, kultaa 1 km eräajossa, hopeaa joukkuesprintissä :Maailmancup, Los Angeles, voitto 1 km aika-ajossa ja joukkuesprintissä :Maailmancup, Manchester, voitto eräajossa ;2006 :Maailmancup, Sydney, voitto keirinissä ja joukkuesprintissä :MM-kilpailut, kultaa eräajossa ja keirinissä :Maailmancup, Sydney, voitto keirinissä :Maailmancup, Moskova, voitto eräajossa :Alankomaiden-mestaruus eräajossa ja keirinissä ;2007 :MM-kilpailut, kultaa eräajossa, hopeaa keirinissä :Maailmancup, Peking, voitto eräajossa ja joukkuesprintissä :Alankomaiden-mestaruus eräajossa ja keirinissä ;2008 :MM- kilpailut, pronssia joukkuesprintissä ;2010 :Alankomaiden-mestaruus pariajossa ;2011 :MM-kilpailut, pronssia pariajossa ;2015 :Alankomaiden-mestaruus 1 km aika-ajossa ja eräajossa ;2016 :MM-kilpailut, hopeaa 1 km aika-ajossa ;2017 :MM-kilpailut, hopeaa joukkuesprintissä ;2018 :Maailmancup, Minsk, voitto joukkuesprintissä :MM-kilpailut, pronssia 1 km aika-ajossa ;2019 :Maailmancup, Hongkong, voitto keirinissä :MM-kilpailut, hopeaa 1 km aika-ajossa === Maantiepyöräily === ;2009 :Ronde van Noord-Holland, voitto :Omloop der Kempen, voitto :Olympia's Tour, 1., 2. ja 4. etapin voitto ;2010 :Clásica de Almería, voitto :Vuelta Ciclista a Murcia, 5. etapin voitto :Vuelta a Castilla y León, 1. ja 2. etapin voitto ;2011 :Omanin ympäriajo, 1. ja 3. etapin voitto :Tour de Rijke, voitto :Tanskan ympäriajo, 6. etapin voitto :Dutch Food Valley Classic, voitto ;2012 :Dwars door Drenthe, voitto :Scheldeprijs, kolmas :Turkin ympäriajo, 1. ja 8. etapin voitto :Eneco Tour, 3. etapin voitto :Dutch Food Valley Classic, voitto :World Ports Classic, 2. etapin voitto :Memorial Rik Van Steenbergen, voitto ;2013 :Volta ao Algarve, 2. etapin voitto :Tour de Langkawi, 1. ja 2. etapin voitto :Critérium International, 1. etapin voitto :Norjan ympäriajo, 3. etapin voitto :Ster ZLM Toer, 2. etapin voitto :Tour of Hainan, 2., 3., 4., 5., 7. ja 9. etapin voitto ;2014 :Tour de Langkawi, 2., 7., 8. ja 9. etapin voitto :World Ports Classic, kokonais- ja pistekilpailun voitto :Ronde Van Zeeland Seaports, voitto :Puolan ympäriajo, 3. etapin voitto :Tour of Alberta, 4. etapin voitto :Tour de l'Eurométropole, 3. etapin voitto == Lähteet == Luokka:Alankomaalaiset ratapyöräilijät Luokka:Alankomaalaiset maantiepyöräilijät Luokka:Alankomaalaiset olympiamitalistit Luokka:Vuonna 1983 syntyneet Luokka:Elävät henkilöt